Document ID: 32007R1227

UREDBA KOMISIJE (ES) št. 1227/2007
z dne 19. oktobra 2007
o spremembi Uredbe (ES) št. 712/2007 glede količin, ki jih zajema stalni javni razpis za ponovno prodajo žit iz zalog intervencijskih agencij držav članic na trgu Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 6 Uredbe,
ob upoštevanju naslednjega:
(1)
Uredba Komisije (ES) št. 712/2007 (2) je odprla stalni javni razpis za ponovno prodajo žit iz zalog intervencijskih agencij držav članic na trgu Skupnosti. Navedena uredba v Prilogi I določa 27 502 ton navadne pšenice za zalogo madžarske intervencijske agencije.
(2)
Uredba Komisije (ES) št. 1539/2006 z dne 13. oktobra 2006 o sprejetju načrta za dodeljevanje sredstev državam članicam za dobavo hrane iz intervencijskih zalog najbolj ogroženim osebam v Skupnosti za proračunsko leto 2007 (3) med drugim določa količino vsake vrste proizvoda, ki se vzame iz zalog intervencijskih agencij. Navedene količine v točki 9 Priloge III k Uredbi (ES) št. 1539/2006 vključujejo kot dovoljeni prenos znotraj Skupnosti 96 712 ton navadne pšenice iz zalog madžarskih intervencijskih agencij namenjenih Romuniji. Drugi odstavek člena 3(2) Uredbe Komisije (EGS) št. 3149/92 z dne 29. oktobra 1992 o podrobnih pravilih za dobavo hrane iz intervencijskih zalog v korist najbolj ogroženih oseb v Skupnosti (4) določa, da se količine, ki niso bile umaknjene iz intervencijskih zalog do 30. septembra v letu izvajanja načrta, ne dodelijo več državi članici, kateri so bile dodeljene. Romunski organi so 5. septembra 2007 obvestili službe Komisije, da ne bo mogoče upoštevati navedenega roka. Zaradi tega in zaradi razmer na trgu navadne pšenice je treba dobiti nazaj navedeno količino 96 712 ton navadne pšenice in jo dodati količini, ki je bila dana na voljo za prodajo z razpisom, odprtim z Uredbo (ES) št. 712/2007.
(3)
Uredbo (ES) št. 712/2007 je zato treba spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Priloga I k Uredbi (ES) št. 712/2007 se nadomesti z besedilom iz Priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. oktobra 2007

Labels: 3
17
18